
R A P O R T


asupra propunerii legislative pentru modificarea art.77 (1) lit.b. din Legea nr.70/1991 privind alegerile locale.





		Cu adresa nr.376 din 22 ianuarie 1998, înregistrată sub nr.36/XVIII/11 din 22 ianuarie 1998, Secretarul General al Camerei Deputaţilor a trimis Comisiei juridice, de disciplină şi imunităţi spre dezbatere, în fond, propunerea legislativă menţionată mai sus.


		Consiliul Legislativ a avizat favorabil propunerea legislativă pentru modificarea art.77 (1) lit.b) din Legea nr.70/1991 privind alegerile locale, cu Avizul nr.966 din 29 decembrie 1997.


		Cu adresa nr.129/XVIII/5 din 25 februarie 1998, Comisia pentru drepturile omului, culte şi problemele minorităţilor naţionale a trimis avizul favorabil la această propunere legislativă.


		In conformitate cu prevederile art.57 din Regulamentul Camerei Deputaţilor, membrii comisiei au examinat propunerea legislativă în şedinţa din 4 martie 1998, în prezenţa iniţiatorului, domnului deputat Puiu Haşotti, precum şi a domnului Dragoş Tănăsoiu, director în cadrul Departamentului Administraţiei Publice Locale.


		Prin această propunere legislativă se preconizează  ca, în cadrul sistemului de atribuire a mandatelor de consilieri locali, să se elimine, în etapa II, partidele, respectiv alianţele politice şi electorale care nu au obţinut coeficientul electoral, iar atribuirea mandatelor nerepartizate în etapa I să se facă numai partidelor şi formaţiunilor care au  întrunit acest coeficient.


		In urma dezbaterilor, membrii  comisiei au hotărât, cu majoritate de voturi, ca propunerea legislativă să fie supusă Plenului Camerei Deputaţilor, spre dezbatere şi adoptare, cu observaţiile şi propunerile Consiliului Legislativ privind redactarea articolului unic, care să corespundă exigenţelor de tehnică legislativă astfel:

  Articol unic. - Art.77 (1) lit.b din Legea nr.70/1991 privind alegerile locale publicată în Monitorul Oficial al României, Partea I, nr.239 din 28 noiembrie 1991, se modifică după cum urmează:


     “ Art.77 (1) lit.b. In etapa a II-a, biroul electoral de circumscripţie va înregistra numărul de voturi neutilizate pentru fiecare partid, alianţă politică, alianţă electorală sau candidat independent; voturile neutilizate ale candidatului sau candidaţilor independenţi cărora li s-au atribuit mandate 


în etapa I, se vor împărţi în mod egal partidelor, alianţelor politice sau alianţelor electorale care au realizat coeficientul electoral în etapa I, adăugându-se voturilor neutilizate ale acestora; mandatele neatribuite vor fi repartizate partidelor politice, alianţelor politice, alianţelor electorale care au realizat coeficientul electoral în etapa I,  în ordinea descrescătoare a numărului de voturi neutilizate, câte unul pentru fiecare partid politic, alianţă politică sau alianţă electorală, până la epuizarea lor. Dacă nu se reuşeşte repartizarea mandatelor, operaţiunea se repetă până la epuizarea acestora.” �



     “Articol unic. - Articolul 77 (1) lit.b din Legea nr.70/1991 privind alegerile locale, republicată în Monitorul Oficial al României, Partea I, nr.79 din 18 aprilie  1996, se modifică şi va avea următorul cuprins:


    b). în etapa a II-a, biroul electoral de circumscripţie va înregistra numărul de voturi neutilizate pentru fiecare partid, alianţă politică, alianţă electorală sau candidat independent; voturile neutilizate  ale candidatului sau candidaţilor independenţi cărora li s-au atribuit mandate în etapa I, se vor împărţi în mod egal partidelor, alianţelor politice sau alianţelor electorale care au realizat coeficientul electoral în etapa I, adăugându-se voturilor neutilizate ale acestora; mandatele neatribuite vor fi repartizate partidelor politice, alianţelor politice, alianţelor electorale care au realizat coeficientul electoral în etapa I,  în ordinea descrescătoare a numărului de voturi neutilizate, câte unul pentru fiecare partid politic, alianţă politică sau alianţă electorală, până la epuizarea lor. Dacă nu se realizează repartizarea tuturor mandatelor, operaţiunea se repetă până la epuizarea acestora, în aceleaşi condiţii.”

Pentru a răspunde  exigenţelor de tehnică legislativă precum şi pentru acurateţea şi claritatea textului.�
�
In raport de obiectul şi conţinutul său, această propunere legislativă face parte din categoria legilor organice.





P R E S E D I N T E,                          SECRETAR,


Emil Teodor Popescu                   Nicolae Grădinaru





red. Diaconu Dumitra


cons. parlamentar

